b'\n_START_ARTICLE_\nErnst Boerschmann\n_START_SECTION_\nBiografija\n_START_PARAGRAPH_\nGim\xc4\x97 1873\xc2\xa0m. vasario 18 d. Priekul\xc4\x97je, vyresnis brolis Friedrich B\xc3\xb6rschmann buvo medikas ir politikas. E. Bior\xc5\xa1manas baig\xc4\x97 gimnazij\xc4\x85 Klaip\xc4\x97doje. 1891-1896 m. studijavo architekt\xc5\xabr\xc4\x85 Berlyno Technikos universitete. Po referendariato ir valstybinio egzamino 1901 m. \xc4\xafsidarbino statyb\xc5\xb3 bendrov\xc4\x97je. 1902-1904 m. buvo paskirtas dirbti Kinijoje, kur pri\xc5\xbei\xc5\xabr\xc4\x97jo bendrov\xc4\x97s vykdomus projektus. 1906 m. finansuojant Vokietijos imperijos vald\xc5\xbeiai suorganizavo ekspedicij\xc4\x85 \xc4\xaf 18 Kinijos provincij\xc5\xb3, kur tyrin\xc4\x97jo, fotografavo ir pie\xc5\xa1\xc4\x97 vietines pagodas ir \xc5\xa1ventyklas. Prasid\xc4\x97jus I pasauliniam karui jame dalyvavo tik 1915 metais. 1918-1921 m. Karaliau\xc4\x8diaus karo mokykloje d\xc4\x97st\xc4\x97 apie Kinij\xc4\x85 ir jos architekt\xc5\xabr\xc4\x85. Nuo 1925 m. prad\xc4\x97jo d\xc4\x97styti Berlyno Technikos universitete, kur 1927 m. \xc4\xafgijo profesoriaus laipsn\xc4\xaf._NEWLINE_1933-1937 m. gyveno ir dirbo Kinijoje, kur toliau tyrin\xc4\x97jo \xc5\xa1i\xc4\x85 \xc5\xa1al\xc4\xaf ir parsive\xc5\xbe\xc4\x97 daug fotografij\xc5\xb3, pie\xc5\xa1ini\xc5\xb3 ir dokument\xc5\xb3. Nuo 1940 m. prad\xc4\x97jo d\xc4\x97styti Berlyno Humboldt\xc5\xb3 universitete. 1943 m. subombardavus E. Bior\xc5\xa1mano gyvenamaj\xc4\xaf nam\xc4\x85 jis persik\xc4\x97l\xc4\x97 gyventi \xc4\xaf Bad Pirmont\xc4\x85. Nuo 1945 m. prad\xc4\x97jo dirbti Hamburge, kur d\xc4\x97st\xc4\x97 sinologij\xc4\x85. Mir\xc4\x97 1949\xc2\xa0m. baland\xc5\xbeio 30 d. Bad Pirmonte. Po mirties sukaupti dokumentai buvo perduoti Kelno Ryt\xc5\xb3 Azijos muziejui bei Kelno universiteto bibliotekai ir archyvui.'